মাদাগাস্কার কি দ্বিতীয় বাংলাদেশ হতে চলেছে?

ওয়েবডেস্ক- মাদাগাস্কার (Madagascar) কি দ্বিতীয় বাংলাদেশ (Bangladesh) হতে চলেছে? সাম্প্রতিক সময়ে ঘটে যাওয়া, বাংলাদেশ, নেপালে যেভাবে জেন জেড (Gen Z) আন্দোলনে রাষ্ট্রপ্রধানদের পতন হয়েছে, সেই পথেই হাঁটল মাদাগাস্কার।

পূর্ব আফ্রিকার উপকূলবর্তী রাষ্ট্র মাদাগাস্কারে। একই রকমভাবে আন্দোলন করলেন জেন-জি, পতন হল রাজোয়েলিনা সরকারের (Andry Rajoelina)। ইতিমধ্যেই দেশত্যাগ করেছেন ৫১ বছর বয়সি এই প্রসিডেন্ট। তার জায়গায় এসেছেন মাইকেল রান্দ্রিয়ানিরিনা (Michael Randrianirina) যিনি আর্মির কমান্ডার ছিলেন,তিনি রাষ্ট্রপতি হিসেবে শপথ নিয়েছেন।

সাম্প্রতিক সপ্তাহে বিদ্যুৎ ও পানীয় জলের ঘাটতিতে গণবিক্ষোভ সরকার পতনের আন্দোলনের রূপ নেয়। রাষ্ট্রসংঘ জানায়, এই আন্দোলনের কমপক্ষে ২২ জন নিহত ও ১০০ জনের বেশি আহত হয়েছে।

আরও পড়ুন- বাংলাদেশ নির্বাচনে থেকে বাদ আওয়ামী লিগ: কী জানাল কমিশন

প্রেসিডেন্ট অ্যান্ড্রে রাজোয়েলিনা পাশাপাশি বিক্ষোভের অভিমুখ ছিল প্রধানমন্ত্রী ক্রিশ্চিয়ান এনৎসে এবং তাঁদের ঘনিষ্ঠ মায়মি রাভাতোমাঙ্গার বিরুদ্ধে। গত ১ অক্টোবর এনৎসে সরকারকে বরখাস্ত করে, পার্লামেন্ট ভেঙে দিয়ে নতুন নির্বাচনের ঘোষণা করেছিলেন অ্যান্ড্রে। সেই ক্ষোভের আঁচ নেভেনি। সম্প্রতি প্রাক্তন ফরাসি উপনিবেশটির সেনাবাহিনীর একাংশও প্রকাশ্যে প্রেসিডেন্টের বিরোধিতায় নামে।

২০০৯ সালের অভ্যুত্থানের মাধ্যমে ক্ষমতায় এসেছিলেন রাজোয়েলিনা। তাঁর বিদায়ে তরুণ প্রজন্ম উল্লাসে মাতলেও কেউ কেউ ইতিমধ্যেই ক্ষমতার শূণ্যতা পূরণে সেনার দ্রুত পদক্ষেপ নিয়ে সন্দেহ প্রকাশ করেছে।

র‍্যান্ড্রিয়ানিরিনা অভিজাত ক্যাপস্যাট সেনা ইউনিটের একজন অধিনায়ক, যেটি ২০০৯ সালের রাজোয়েলিনাকে ক্ষমতায় আনার অভ্যুত্থানে মুখ্য ভূমিকা পালন করেছিল। যদিও তিনি নিজে সেই অভ্যুত্থানে জড়িত ছিলেন না। বিক্ষোভের সময় তিনি প্রেসিডেন্টের সঙ্গে সম্পর্ক ছিন্ন করেন, সেনাদের বিক্ষোভকারীদের উপর গুলি না চালানোর আহ্বান জানিয়েছিলেন।

দেখুন ভিডিও-